Nr. L 187/50 De Europæiske Fællesskabers Tidende 13. 7. 91 KOMMISSIONENS BESLUTNING af 17. juni 1991 om ændring af beslutning 87/257/EØF for så vidt angår listen over virksomheder i Amerikas Forenede Stater, der er godkendt til indførsel af fersk kød til Fællesskabet 1 (91/344/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpoliti- mæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande ()), senest ændret ved direktiv 91/69/EØF ?, særlig artikel 4, stk. 1 og artikel 18, stk. 1, og ud fra følgende betragtninger : ”Listen over virksomheder i Amerikas Forenede Stater, der er godkendt til indførsel af fersk kød til Fællesskabet, blev oprindelig opstillet ved Kommissionens beslutning 87/ 257/EØF ?), senest ændret ved Kommissionens beslutning af 13. december 1990 ; listen kan ændres på et hvilket som helst tidspunkt på baggrund af resultater erhvervet under inspektioner udført af Fællesskabet i Amerikas Forenede Stater ; den seneste kontrol på stedet, gennemført i medfør af artikel 5 i direktiv 72/462/EØF og artikel 2, stk. 1, i Kommissionens beslutning 86/474/EØF af 11. september 1986 om gennemførelse af veterinærkontrol på stedet i forbindelse med indførsel af kvæg og svin samt fersk kød fra tredjelande (?) har vist, at forholdene på visse virksom- heder har ændret sig i forhold til den seneste foretagne kontrol ; fersk kød kan indføres til Fællesskabet fra disse virksom- heder, så snart de amerikanske virksomheder har stillet garantier for de foranstaltninger, dere træffes for at indføre tilfredsstillende betingelser, og efter en EF-inspektion ; det er derfor nødvendigt at ændre listen over virksomhe- derne ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — ; () EFT nr. L 302 af 31. 12. 1972, s. 28. 2 EFT nr. L 46 af 19. 2. 1991, s. 37. (') EFT nr. L 121 af 9. 5. 1987, s. 46. ( EFT nr. L 279 af 30. 9. 1986, s. 55. VEDTAGET FØLGENDE BESLUTNING ; Artikel 1 Bilaget til beslutning 87/257/EØF affattes som angivet i bilaget til nærværende beslutning. Artikel 2 Indførsel af fersk okse- og svinekød fra slagterier og opskæringsvirksomheder, som anført i bilaget til nærvæ- rende beslutning begynder på en dato, der fastsættes senere i forbindelse med en ny behandling af nærværende beslutning. Denne nye behandling vil kun finde sted, når Kommissionen har modtaget de nødvendige forsikringer om og har bekræftet udførelse af visse igangværende forbedringsarbejders afslutning i disse virksomheder. Ovennævnte artikel gælder ikke for virksomhed nummer 7 A (Berliner & Marx, Edgar, WI). Artikel 3 Nærværende beslutning skal genbehandles senest den 31. december 1991. Artikel 4 Denne beslutning er rettet til medlemsstaterne. Udfærdiget i Bruxelles, den 17. juni 1991. På Kommissionens vegne Ray MAC SHARRY Medlem af Kommissionen